பண்பிலன் பற்றார்க்கு இனிது. ௫. ஒருவன், நல்வழியை நோக்காமல், பொருத்தமானவற்றைச் செய்யாமல், பழியையும் பார்க்காமல், நற்பண்பும் இல்லாமல் இருந்தால், அவன், பகைவர்க்கு எளியவனாவான். 6. காணாச் சினத்தான் கழிபெருங் காமத்தான் பேணாமை பேணப் படும். ௬. ஒருவன், உண்மை காணாத சினம் உடையவனாய், மிகப் பெரிய ஆசை உடையவனாய் இருந்தால், அவனுடைய பகை, விரும்பி மேற்கொள்ளப் படும். 7. கொடுத்தும் கொளல்வேண்டும் மன்ற அடுத்திருந்து  மாணாத செய்வான் பகை. ௭. தன்னை அடுத்துத், தன்னோடிருந்தும் பொருந்தாதவற்றைச் செய்பவனுடைய பகையைப், பொருள் கொடுத்தாவது கொள்ள வேண்டும்.